text: [{"text_idx": "#000002", "text": "Vir\u00f0isl\u00f8nin til ungt listafo\u0301lk fyri 2022 var\u00f0 i\u0301 kv\u00f8ld handa\u00f0 listakvinnuni Aldu Mohr Ey\u00f0unsdo\u0301ttir."}, {"text_idx": "#000003", "text": "Vir\u00f0isl\u00f8n til ungt listafo\u0301lk er 50.000 kr., og hon ver\u00f0ur latin ungum, sum hevur vi\u0301st serliga go\u0301\u00f0ar ga\u0301vur og fyri at eggja til framhaldandi virksemi og menning."}, {"text_idx": "#000004", "text": "Alda Mohr Ey\u00f0unsdo\u0301ttir hevur seinastu a\u0301rini r\u00e6ttiliga gj\u00f8rt vart vi\u00f0 seg sum listakvinna, og hon er ein av teimum fa\u0301u at koma gj\u00f8gnum na\u0301lareyga\u00f0 til kongaliga danska listaha\u0301sku\u0301lan, har hon nu\u0301 nemur s\u00e6r masteru\u0301tbu\u0301gving."}, {"text_idx": "#000006", "text": "\"Alda Mohr Ey\u00f0unardo\u0301ttir er hugtikin av handarbei\u00f0i og bru\u0301kar ta\u00f0 a\u0301 ymiskan ha\u0301tt i\u0301 si\u0301nari list, b\u00e6\u00f0i vi\u00f0 at tilevna tekstilverk vi\u00f0 hond og at endurgeva tekstil i\u0301 \u00f8\u00f0rum mi\u00f0lum."}, {"text_idx": "#000007", "text": "Tilfari\u00f0 i\u0301 listini hevur tilsipingar til f\u00f8royska mentan og handverk, millum teirra at veva, til fiskirei\u00f0skap og sey\u00f0aull. Hon er partur av einum \u00e6ttarli\u00f0i, har tilgongdin til handverki\u00f0 er \u00f8\u00f0rvi\u0301si, og samb\u00e6rt ungu listakvinnuni er hetta eisini ein fyrimunur, ti\u0301 verkini kunnu kennast meira erlig og beinlei\u00f0is.\""}, {"text_idx": "#000009", "text": "Og i\u0301 2021 hev\u00f0i unga listakvinnan si\u0301na fyrstu serframsy\u0301ning i\u0301 forh\u00f8llini i\u0301 Listasavni F\u00f8roya."}]